Hasepad Uitgewers | Afrikaanse boeke vir jou Kindle
Hoe om op Hasepad te publiseer
Afrikaanse Skrywers se Werk vir Jou Kindle of Foon
Hasepad Uitgewers maak Afrikaanse boeke beskikbaar op Amazon.com, vir aflaai na jou Kindle toe. Hoewel die pryse in Dollars aangegee word, is hulle baie billik. Ons wil hê almal moet Afrikaanse boeke vir hulle Kindles (of selfone, of iPads, of vir die Kindle toep op jou PC of Mac) kan bekostig. Kom kuier gerus by ons Bakkiesblad (Facebook) tuiste, of by ons maatjies by Pendit.co.za.
Lusmaker: Ons gaan eersdags ‘n nuwe Hasepad-skrywer, Dries de Kock welkom heet, en ook Bets Koen se nuwe boek bekendstel. Meer hieroor wanneer Dries en Bets hulle plek hier bo in die kollig inneem.
Nico Schamrel het ‘n nuwe boek uit! Steppie lyk soos heuningwas. Nico sê van Steppie: “Van haar kosbaarste besittings is ’n prent van beeste, dagboeke en haar kansellap. Die mees kosbaarste van alles, meer as haar eie geluk – haar spesiale seun, Tos.” Moenie Steppie misloop nie.
Bets Koen het ‘n nuwe bundel vrygestel. In Woordslag vat sy ’n aantal kortverhale saam: Van ’n bosgod in Magoebaskloof tot by die desperate dae van die beleg van Leningrad; van ’n vreemde wese in die woestyn tot ’n man met ’n valskerm wat gesien word, maar nie gehoor nie; van ’n towerlegkaart wat ’n nuwe toekoms wys, tot by ’n romanse wat in Shakespeare se teater tot wasdom kom. Hierdie bundel belowe ’n warrelwindtoer een keer om die aarde en twee keer deur ’n stel alternatiewe realiteite wat jou woordeliks sal ráák slaat.
Bets het ook ‘n nuwe omslag vir haar pragtige boek Tulpe vir Talina. Gaan kyk gerus, en bestel Tulpe as jy hom nog nie het nie.
Hartlik welkom aan ‘n nuwe skrywer op die Hasepad!
Dries de Kock sluit by die Hasepad aan met nie een nie, maar twee e-boeke: Op Bacchus se knie en Eet is ‘n gewoonte. Soos gewoonlik geniet Dries sy vyftien minute van faam bo-aan ons webblad — vir ten minste ‘n week. Of so.
Welkom, Dries. Ek hoop ons het jou nog baie jare op die Hasepad.
Alfabetiese indeks (volgens van) van skrywers (klik om te besigtig): Johann Bredell | Elsabé de Beer | Ronél Maré Dunn | Anita Hamman | Bets Koen | Santi Kruger | Lasja Lessing | Karin Nieuwoudt | Nico Schamrel | Hazell Schoeman | Anna Schonfrucht | Marna Thompson | Henning van Aswegen | Urte van der Watt | Gerhard Venter | Chantel Vergotine |
Jacobus Johannes Koekemoer, alombekend as Koekies, is op 21 April 1938 te Johannesburg gebore. In 1967 verwerf hy die Graad M.B.Ch.B by die Universiteit van Pretoria, en was deel van die eerste groep militêre mediese studente wat deur die SA Weermag ingeneem is. Hy was dan ook die heel eerste Mediese dokter om die Graad van M.B.Ch.B in Uniform te ontvang. In 1991 verwerf hy die John Chard Medalje en Dekorasie van die S.A.W. Johan se fyn sin vir humor en talent vir storie vertel het gelei tot boekies, Die Ruimteskip Celeste (1982) en Die Oorlewendes (1983), ...
Die Ruimteskip Celeste
Een van die geheimsinnigste plekke op aarde is ‘n deel van die Atlantiese Oseaan bekend as die Bermuda-driehoek. Dit strek vanaf Miami in Florida na die eiland Bermuda en daarvandaan na ‘n punt ongeveer 55 grade Wes en 15 grade Noord. Hiervandaan gaan die lyn terug na Miami. Deur die jare heeh het stories die rondte begin doen van eienardighede wat in driehoek plaasvind. Skepe verdwyn spoorloos, vliegtuie raak weg op die radarskerms van die lughawens in Florida en niemand hoor of sien ooit weer iets van hulle nie. ‘n Passasiersvliegtuig op pad na Miami het skielik spoorloos verdwyn nadat dit reeds ...
Die Ruimteskip Celeste (Sagteband)
Elsabé de Beer
Kinderverhaalskrywer is ŉ gebore-getoë Gautenger wat ŉ loopbaan as onderwyseres as skrywer laat voortleef. “Aan die Goudstadse onderwyskollege het ek geleer om my in die gedagte- en ervaringswȇreld van kinders in te leef – ek skryf kinderstories om hierdie ondervindinge en ervarings vir kinders lewendig en opwindend te maak.” Benewens kinderverhale, skryf Elsabe de Beer ook kortverhale en beywer haar deur middel van haar skeppingsjuweel SA Skrywers vir die bevordering en uitbou van die Afrikaanse taal.
Bangbroek Apie leer swem
Apie is bang om te swem. Almal dink hy is 'n bangbroek. Maar toe hy sy maats help, word hy hulle held.
Ronél Maré Dunn se liefde vir skryf begin reeds op skool en ontwikkel tot ŉ lewenslange passie. In 1986 neem sy en 'n vriendin aan 'n M-Net draaiboekkompetisie deel en eindig met hul manuskrip onder die top deelnemers. Haar bydraes word deur Vrouerubriek en Siembamba uitgesaai, terwyl ŉ aantal gedigte en kortverhale in tydskrifte en saamgestelde bundels verskyn. In April 1990 woon Ronél die eerste prosaskryfkursus vir die Kaap op Stellenbosch by, aangebied deur die PUHO onder leiding van prof. Hans du Plessis. Ronél woon en skryf in die skilderagtige kusdorpie Gordonsbaai, waar sy haar liefde vir literatuur uitleef as stigterslid ...
‘Sal jy my verkwalik as ek jou soen?’ Sy stem is effe hees, sy mond so naby, dis moeilik om weg te kyk. ‘Ek ... eintlik weet ek nie of jy moet nie.’ Haar stem is onvas. ‘Ek is bang ons ... bederf iets.’ Hy trek weg, rus sy arm op ‘n knie. ‘Jy is waarskynlik reg. Dit was net ‘n impuls. Jy is mooi, weet jy? Maar jy is soos ‘n oester – vervlaks moeilik om oop te maak.’ Sy vertrou nie haar stem nie en glimlag net sku. ‘Vertel my wat jy daar in jou skulp wegsteek,’ pleit hy byna. Hoe ...
'n Storm is Verby
Lorette voel die pyn en verlies. Seerder as wat doodgaan kan bring. Sy staar deur die swart ruit; haar arms om haar lyf gevou asof sy haarself wil beskerm teen die herinneringe. Dit is koud ook, maar sy klim nie terug in die bed nie. Markus is daar en haar verlede-gedagtes kan nie gedink word waar hy gesellig snork nie. Sy haak haar kamerjas agter die deur af en hang dit om haar lyf. Die huis sug in sy slaap. In die kombuis maak sy ‘n koppie tee by die lig wat deur die groot venster val en drink dit ...
Gebore op Riebeecksrivier, in die Distrik van Malmesbury op ‘n plaas, haar kinderjare bring sy deur op die boerdery. Nagraadse studies, in drama, kuns, toerisme, het groot invloed op haar lewe gehad. Haar huwelik met ‘n Nederlander laat haar reis deur verskillende kontinente, en Nederland word haar tweede tuiste. In die jaar 2000 onttrek sy haarself uit die samelewing en begin skryf. “Ek wil in stilte leef, die lewe het ek beleef op alle vlakke, en is tevrede met myself, en in myself, my herinneringe is my daaglikse vriende”
Hagedisje Finds New Friends
Meet Hagedisje! He is a little lizard who goes on a different adventure in the garden every day. There also lurks danger in the garden, but this inquisitive fellow is not deterred. He loves to explore and is always asking lots of questions in his quest to find new friends. He meets many interesting and weird creatures, big and small, in the garden.
As die skryfgogga eers gebyt het, raak 'n mens moeilik daarvan verlos. Soveel skryfwerk lê geduldig en wag om gelees te word. Soveel gedagtes en idees broei om stories te word. Sommige idees het al in storievorm in tydskrifte verskyn, ander in altesaam 24 gesamentlike bundels. Eie bundels wat net eenvoudig gepubliseer moes word, is Oelie, die uiltjie (omnibus), Mosambiek belewenis en ander essays en Kepies op my kierie, 'n kortverhaalbundel. Ek werk tans ywerig aan die vierde bundel. Mag die stories voor die gryshare kom!
(Kindle / Sagteband) Van ’n bosgod in Magoebaskloof tot by die desperate dae van die beleg van Leningrad; van ’n vreemde wese in die woestyn tot ’n man met ’n valskerm wat gesien word, maar nie gehoor nie; van ’n towerlegkaart wat ’n nuwe toekoms wys, tot by ’n romanse wat in Shakespeare se teater tot wasdom kom. Hierdie bundel belowe 'n warrelwindtoer een keer om die aarde en twee keer deur ’n stel alternatiewe realiteite wat jou woordeliks sal ráák slaat.
Martjie se Ingelsman
(Kindle eBoek, sagteband) Dis 1901, Lambertsbaai. Die Sybille lê op die rotse, gestrand. Wat sal die koms van hierdie skip vir die Burger-familie van die plaas Steenbokfontein inhou? 'n Stryd ontstaan tussen Boer en Ingelsman. Wie sal dan die fraaie Martjie se hand en liefde wen? Soms moet 'n mens 'n drastiese stap neem om te kry wat jou hart na smag. Die verhaal van Martjie en haar Ingelsman is 'n verhaal vol intrige.
Tulpe vir Talina (Sagteband)
Kindle e-boek “Vyand, vyand!” Chris Rossouw hoor asof soos gister die fluisterstem van sy jong korporaal in sy oorstuk. In sy geestesoog gee sy hand die teken. Sy verkenningspan neem vinnig en geruisloos, net betyds, dekking. Die naderende voetstappe en luidrugtige stemme in die bosstilte, breek ook nou deur sy gedagtes
Sagteband “Vyand, vyand!” Chris Rossouw hoor asof soos gister die fluisterstem van sy jong korporaal in sy oorstuk. In sy geestesoog gee sy hand die teken. Sy verkenningspan neem vinnig en geruisloos, net betyds, dekking. Die naderende voetstappe en luidrugtige stemme in die bosstilte, breek ook nou deur sy gedagtes
Kepies op my Kierie
(Kindle eBoek en sagteband) ’n Lekkerlees kortverhaalbundel waarby lesers maklik sal aanklank vind omdat dit oor die lewe gaan. Ís bloed dikker as water – of nie? Toeval is eintlik beplan en liefde dra mens deur die lewe en ná die dood. Daar is ken en kén terwyl tyd vir ewig ŉ faktor is. Soms dink iemand hy weet, en dan … Die beloop van die lewe is buite ons beheer en die mistieke dra soms by tot verrassing en hoop vir die toekoms. Lees oor lewenswaarhede met uitkomste wat die leser telkens verras. Lekker lees!
Oelie die Uiltjie
(Kindle eBoek, Amazon) Oelie die uiltjie bly diep in die bos saam met sy mamma en pappa. Hy kry ’n maatjie wat nie eintlik ’n maatjie kan wees nie. ’n Groot avontuur wag op hulle. Uiteindelik is Oelie groot en hy begin met 'n splinternuwe avontuur. Ai Oelie, wag vir my, ek wil jou storie lees!
Santi Kruger woon tans in Stilfontein Noordwes, skryf en dig is en was nog altyd my passie. Ek is 40 jaar oud, 'n tuisteskepper en entrepreneur. Vorige publikasies - Vlinders - Roman uitgegee deur Mecs Publishing - verskeie kortverhale in bundels by SA Skrywers, asook kinderverhale en gedigte. Is ook tans betrokke by 'n liefdadigheid projek - waar verskeie skrywers en digters se verhale en gedigte saamgevat is in een bundel - Spore van Genade - die bundel is vir bewusmaking van armoede, verslawing, mishandeling - die opbrengs word dan hiervoor ook aangewend (uit verkope van bundel). Twee van my Manuskripte ...
(Afrikaanse Digbundel, Amazon.com) Hierdie bundel bevat 'n verskeidenheid gedigte, nie net oor een tema nie, gedigte oor die lewe se soet en suur, maklik en moeilik, liefde en allerlei emosies, daar is ook 'n paar 'tong-in-die-kies' lekker lees gedigte.
Lasja Lessing is a qualified tour guide who can help herself in Swedish, German and French apart from being fully bilingual in English and Afrikaans. Being related to Gotthold Ephrahim Lessing of Kamenz, she is keeping literature in the family – her hobby being travel. For that reason she includes places she's visited in all her writing. Lasja has travelled to Iceland, Sweden, Norway, Canada's Toronto, Montreal, Moncton, Prince Edward Island and Nova Scotia as well as Germany, France, Luxembourg, Switzerland and the north of Italy. In South Africa she has seen the Okavango Swamps, Mozambique and took many a guided ...
“Good day, Madame,” the tall silver-haired gentleman said with a touch of French, smiling broadly, extending his hand, “Pleased to meet you, Mrs. Nichols.” He had, of course, been expecting her, having recognized her by the photo she had included in her Curriculum Vitae, so she smiled, doubting a little, “Mr...Collingwood..?” “That's right. Sidney Collingwood. Of course everyone calls me Sid.” “And I'm Theo,” she said, “I'm used to my name being shortened that way.” They laughed and she couldn't help but notice his front teeth in a straight row; a mark of strength and tenacity, her father had ...
Karin is ‘n Sielkunde Tutor (Volwasse Ontwikkeling) vir die Department Sielkunde by die Universiteit van Suid-Afrika en het in 2008 haar BA (Hons) graad in Sielkunde aan dieselfde Universiteit behaal. Haar ander passie is sing en musiek en sy het al in vele kore gesing, onder andere die Con Spirito Filharmoniese Koor en die Kaapstadse Simfoniekoor, albei uiters vreugdevolle ervarings.
Vrou in die Spieël
(eBoek, Amazon) Die Afrikaanse digkuns is lewendig en florerend. Karin Nieuwoudt plaas haar passie — haar lewe — en die hoogste standaarde in poësie op die tafel voor Afrikaanssprekendes en Afrikaanslesendes oor die hele wêreld. Léés haar treffende en soms ontroerende gedigte — en lees hulle dan weer.
Vrou in die Spieël (Sagteband)
Karin se Vrou in die spieël is nou by Amazon beskikbaar in sagtebandformaat. Klik op die boekomslag om dit daar te gaan besigtig.
Gebore en getoë op Uitenhage. Hy matrikuleer aan die Hoërskool Andrew Rabie in Port Elizabeth en na vele omwentelings in sy lewe, keer hy terug na sy geboortedorp. Van sy kortverhale verskyn in verskeie keurbundels. Nico ontvang ook ’n benoeming van Croyez Literêre Toekennings vir sy kortverhaal By Mooirivier se brug wat in sy debut bundel, Engela, opgeneem is. Hy beywer hom ter bevordering van die Afrikaanse verhaalkuns as stigterslid van PENdit.za en is ’n kampvegter vir die behoud van Afrikaans. “God gee jou talente as geskenk en daarmee moet jy woeker. Afrikaans is ’n wonderlike godgegewe ...
“In jou kop is jou drome en jou stories; jou eie wêreld, ’n fantasie met verbeeldingsvlugte vol wonderwerke. Dit wat nie mooi is nie, kan jy inkleur in jou kop.” Die aanhaling kom uit een van Nico se kortverhale in hierdie bundel. Hy kon nie sy eie skryfwerk beter beskryf het nie! Hy het die gawe om uit ‘n eenvoudige storielyn fantasie op te tower. Met fyn nuanses lok hy die leser om dieper te lees en emosies te ervaar as wat soms aardse, eenvoudige karakters sou suggereer en wat aan elkeen van sy stories ‘n diep menslike karakter ...
(Sagteband op Amazon.com) Boekomslag foto / Front cover photo - award winning photographer David Heger (Czech Republic): http://www.photoheger.com/
(Kindle eBoek) Drie gedempte skote. Sy val vorentoe oor die ruglening van die stoel. Haar hare glip elegant na vore, haar arms slap. Drie koeëlwonde.
Rooi Papawers (Sagteband)
(Rooi Papawers, Sagteband) Drie gedempte skote. Sy val vorentoe oor die ruglening van die stoel. Haar hare glip elegant na vore, haar arms slap. Drie koeëlwonde.
Kinderverhaalskryweer Hazel skryf en illustreer kinderstories omdat sy glo almal het ŉ storie om te vertel — “Ek skryf stories om kinders se lewens beter te maak en te verander.” Hazel publiseer in 2018 Petrus die huisvlieg en in 2019 haar digbundel Engelvlerk. “Die inspirasie vir my stories is elke dag rondom ons – die geheim is om alledaagse stories op ŉ spesiale manier aan kinders te vertel.
In 'Diere Avonture' vertel kinderverhaalskrywer Hazel Schoeman drie pragtige stories wat kinderharte bly sal maak en elke kind nuuskierig. Riempies die eendjie beleef wonderlike avonture op ŉ plaas, Lukas die mier soek na water se pad na die see en Kalvyn die hoenderhaantjie moet noodgedwonge leer vlieg. Wonderlike verhale vir kleuters en peuters en ouers om slaaptydstories te lees.
Die kinderboekskrywer Helena Lochner is romansier Anna Schonfrucht se inspirasie vir haar hartstogtelike verhaal van ŉ jong meisie se soeke na liefde in die Sahara-woestyn. “Die ruwe krag van woestyne, berge, riviere en die see as palet vir menslike emosies, het nog altyd my belangstelling gaande gemaak. Pad na Kalif is ŉ ode aan die Sahara en sy mense.”
Pad na Kalif
“Sy donker oȇ het haar deur die spleet van sy hoofbedekking gevange gehou. Azara wonder oor die mag wat hierdie donker-geklede Toareg met sy smeulende, besitlike hartstog oor haar uitoefen. Hy het ŉ belofte aan haar gemaak dat hy die lewe van die persoon sal neem, wat haar van hom af sou wegneem. Op die rug van ŉ kameel het sy haar pa deur die warm Saharawoestyn gevolg. Sy het die reis as jongmeisie begin en as vrou na haar land teruggekeer.”
Kinderverhaalskrywer Marna Thompson is ouer en ma van twee groot-oog, nuuskierige kinders — die inspirasie vir die kinderstories wat uit haar pen vloei. Marna het die wêreld deurreis en woon 'n paar jaar in die Verenigde Koninkryk, waar sy inligting versamel en ervaring opdoen om ‘n wonderlike skrywer van kinderliteratuur te word. “My gunsteling stokperdjie is om my kinders met klein liefdesnotas en stories te bederf, speletjies te speel en net saam met hulle te wees. My stories het klein boodskappies wat tussen die bladsye weggesteek is - die plesier lê daarin dat mammas en pa's hierdie klein boodskappe saam ...
Die Avonture van Spikkie en Spokie
“Die storielyn van Beste Maats is iets wat werklik met my dogtertjie by die skool gebeur het (en ek glo met soveel ander maatjies ook). Vir kinders is eensaamheid is nie aangenaam nie, maar die alternatief is 'n lekker verbeeldingsreis saam met Spikkie en Spokie en al hul avonture.”
Writer, journalist, living in Gordon's Bay. Went to Virginia Volkskool, Goudveld High School, in the good old Orange Free State. Studied at Potchefstroom University & the University of South Africa, earning post graduate degrees in journalism and political science. Henning van Aswegen was born in Bloemfontein in 1955 and grew up in South Africa's Orange Free State. After spending years living in the USA, Britain and France, Henning returned to South Africa and lives in the seaside village of Gordon's Bay, on the Western Cape's Eastern peninsula. From here Henning writes numerous blogs on country lifestyles (Gorgeous Gordon's Bay & Knorrige Ou Oom), ...
Knorrige Ou Oom
Knorrige ou oom is ŉ kranige ou korrelkop wat met almal moeilikheid soek… en dit kry. Knorrige ou oom word opgedra aan die korrelkoppe van hierdie ou wêreld wat op die harde manier die reg verdien het om gek te skeer met dinge en mense wat die lewens van Suid-Afrikaners aanraak. Almal loop onder knorrige ou oom se skerp tong deur - hoogmoediges, verwaandes, verdwaasdes en stompsinnige, rigtinglose regeringsamptenare.
101 Slaaptydstories - Deel 5 (Sagteband)
NUUT! Die vyfde volume van Afrikaanse slaaptydstories om die swaarkry van bedtoegaan met lekkerkry klaar te kry. Deel 5 van die reeks 101 Slaaptydstories oor die avonture van Mossieman en sy boesemvriend, Geronkie die donkie, laat jou somtyds kopkrap en ander kere maag vashou van die lag. In 101 Slaaptydstories beleef ons saam met dié twee rakkers avonture en poetse waaraan hulle die niksvermoedende inwoners van die Vrystaat onderwerp, meesal met onvoorspelbare gevolge.
101 Slaaptydstories - Deel 5
101 Slaaptydstories Deel 4
Die vierde volume van Afrikaanse slaaptydstories om die swaarkry van bedtoegaan met lekkerkry klaar te kry. Deel 4 van die reeks 101 Slaaptydstories oor die avonture van Mossieman en sy boesemvriend, Geronkie die donkie, laat jou somtyds kopkrap en ander kere maag vashou van die lag. In 101 Slaaptydstories beleef ons saam met dié twee rakkers avonture en poetse waaraan hulle die niksvermoedende inwoners van die Vrystaat onderwerp, meesal met onvoorspelbare gevolge.
101 Slaaptydstories - Deel 3
Virginia is ŉ klein myndorpie gunter in die mielielande en koppies van die middel-Vrystaat. ŉ Onbenullige dorpie kan jy sê, maar dit is waar ek en my boesemvriende, die slimme Mossieman en lojale Geronkie die donkie langs die magtige Sandrivier grootgeword het.
101 Slaaptydstories - Deel 2
Hier is die tweede volume van Afrikaanse slaaptydstories om die swaarkry van bedtoegaan met lekkerkry klaar te kry. Deel 2 van die reeks 101 Slaaptydstories oor die avonture van Mossieman en sy boesemvriend, Geronkie die donkie, laat jou somtyds kopkrap en ander kere maag vashou van die lag. In 101 Slaaptydstories beleef ons saam met dié twee rakkers avonture en poetse waaraan hulle die niksvermoedende inwoners van die Vrystaat onderwerp, meesal met onvoorspelbare gevolge.
101 Slaaptydstories - Deel 1
ŉ Paar gratis Afrikaanse slaaptydstories om die swaarkry van bedtoegaan met lekkerkry klaar te kry. Deel 1 van die reeks 101 Slaaptydstories oor die avonture van Mossieman en sy boesemvriend, Geronkie die donkie, laat jou somtyds kopkrap en ander kere maag vashou van die lag. In 101 Slaaptydstories beleef ons saam met dié twee rakkers avonture en poetse waaraan hulle die niksvermoedende inwoners van die Vrystaat onderwerp, meesal met onvoorspelbare gevolge.
Israel - Die Beloofde Land: 'n Spirituele reis deur Israel
'n Spirituele reis deur Israel, die beloofde land. Reis saam met Henning & Belinda van Aswegen deur Israel, sonder om van toergroepe gebruik te maak.
Henning van Aswegen se Jakob Regop is ŉ komedie, tenger toegevou in die hande van bytende politieke satire. Hierdie humoristiese verhoogdrama speel af in 'n middelklas sekuriteitskompleks in die middel van die Oranje Vrystaat, Suid-Afrika se hartland. Dié drama krap lustig aan die tenger siel en pynlike selfbewustheid van die Afrikaner, meesal waar dit nie juk nie.
Urte van der Watt
Kinderverhaalskrywer Urte van der Watt se twee seuns is die inspirasie vir haar pragtige kinderstories en haar kinderverhaal, Wie is God se gunsteling? “Ek is baie lief vir kinders en ek skryf kinderstories om vir elke kind te vertel hoe spesiaal hulle vir God is.” Op Urte se skryfkerfstok is twee gesamentlike digbundels, ’n dagboek, lirieke vir ‘n Suid-Afrikaanse rolprent en lirieke vir ‘n Namibiese kunstenares. “Skryf is my redding en my hoop - ek hoop my kinderstories maak kinderharte gelukkig.”
Rooimier en Tier
Rooimier en Tier is ŉ kostelike kinderverhaal waarin Urte van der Watt die storie vertel van ŉ tiertjie wat met die wyse raad van sy rooimiermaatjie, ŉ waardevolle lewensles leer.
God se Gunsteling
Wie is God se gunsteling? In hierdie pragtig geïllustreerde kinderboekie spreek Urte van der Watt die kwessie van kinders se selfbeeld aan. As selfs vlieë en muskiete God se gunstelinge kan wees, hoeveel te meer kosbare kindertjies? Urte sê: “Ons almal is God se gunsteling – Hy het ons almal ewe spesiaal gemaak. Jy moet dit nooit, ooit vergeet nie. Vertel vir al jou maats hoe spesiaal hulle vir God is."
Dit was altyd Gerhard Venter se gebed om voltyds te kan skryf. Toe kry hy kroniese rugpyn en verloor sy werk; voltooi ’n meestersgraad in Teologie aan Emory Universiteit; gaan woon op ’n klein plasie in Noordoos Georgia, omring deur kleinkinders en ander plaasdiere — en dis of die Almagtige vir hom sê: “Oukei, skryf nou!”
Kant - 'n Toneelstuk uit die Anglo-Boereoorlog
'n Volk wat verdruk en vermoor word is soos 'n stuk Belgiese kant: Elkeen wat sterf, laat 'n leemte agter wat nooit weer gevul kan word nie. Maar, soos met 'n stuk kant, is dit die gare rondom die gate wat die doilie so sterk maak — en wat saam met die gate die kant so mooi maak.
Kant - In sagteband
Sagteband 'n Volk wat verdruk en vermoor word is soos 'n stuk Belgiese kant: Elkeen wat sterf, laat 'n leemte agter wat nooit weer gevul kan word nie. Maar, soos met 'n stuk kant, is dit die gare rondom die gate wat die doilie so sterk maak — en wat saam met die gate die kant so mooi maak.
Slay Your Pain Giant: A Christian Victory over Chronic Pain
Binnekort beskikbaar in Afrikaans. Suddenly, there's a giant in your life His name is not Goliath. This one calls himself Chronic Pain. And he won't go away. Your pain giant may have been stalking you for months, years, or decades. Or he may have appeared in the flash of an exploding IED or in the crash of a car accident. Or he may have entered your life during the unexpected onset of an illness. Suddenly, he’s there. Maybe you don’t realize right away how big he is. Then you look up and he’s blocking out the sun. ...
Roll Your Rock: 100 Meditations for When the Rock Is Too Heavy and the Hill Is Too Steep
Your Rock: Mission Impossible You look at the huge lump of stone you've been given, and your knees begin to shake. You'll never get that thing up the hill! The mythological character Sysiphus was condemned to roll a heavy rock up a steep hill. Every time he got to the top of the hill, his strength would give out and the rock would roll right back down to the bottom. Doesn’t life feel like this sometimes? That rock is often not taken away from us, because we live in a world that is full of sin and evil. Mostly ...
Arrows of God
Essays on Job, the Apostle Paul, Immanuel Kant, St. Augustine, Martin Luther, René Descartes, Bob Marley, and more God's Arrows Are Not Straight If you and I are God's arrows, then He sure is going to have a hard time hitting the target. God uses flawed people to achieve His purpose. He shoots a straight shot with a crooked arrow. This is a collection of essays about God's crooked arrows throughout history.This is a collection of theological essays about the people who, through the ages, have woven the rich tapestry of what we believe today. I write about Job's ...
Ten Pebbles for Your Sling
You look up, and there he is — your personal giant. You need ammo! Sometimes the obstacles facing us look enormous. Turn to prayer when your own strength fails. In the Bible story of how the young shepherd boy David killed Goliath, the Philistine Giant, we learn that David selected five pebbles to put in his pouch. He took one of them, put it in his sling, swung his sling, and brought the giant down. We all face giants in our life. Like Goliath, they have names — I have faced a brute named Chronic Pain; you may be up against a ...
The Canned Lion Incident: A Short Story
The American hunter shouldn't have shot Jan du Plessis' lion. Not like that. When Jan du Plessis stopped on his farmyard after a business trip to Pretoria, he knew there was something wrong. There were too many of his neighbours' vehicles for a Tuesday afternoon. And there were too many men standing in front of the eight-foot fence of his lion enclosure.
Chantel Vergotine is van die dorpie Ceres in die Kaapse Wynland en distrikte. Sy is gebore 'n maand na die legendariese groot aardbewing op Ceres. Haar liefde vir die Afrikaanse Taal het eintlik op laerskool begin. Daar was sy in mnr. Ernest Lintnaar se klas, toe nog destyds standerd 4. Sy onthou spesifiek die gedigte klas. "Die Ruiter van die Skimmelperdpan" en "Die Ossewa" sal sy nooit vergeet nie. Mnr. Lintnaar was baie passievol wanneer hy dit vir hulle voorgelees het, en net daar het die gogga haar gebyt. Chantel is tweetalig, maar skryf hoofsaaklik in Afrikaans. Haar seun Justin Isaacs ...
Lewenssketse — 'n Digbundel
Wie is ek? Somtyds wonder ek, wat is my doel in die lewe! Alles het by my ouers begin. Moet ek volgens tradisie lewe, of moet ek my eie kop volg? Ons almal het mekaar nodig, is almal susters en broers. Die werêld, een groot familie sou dit dan wees wie ek is?
Bestel Chantel se hardeband-uitgawe van 'Lewenssketse' direk van Lulu af.